02014R0224 — BG — 13.04.2022 — 027.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменен с:





Поправен със:









▼B

РЕГЛАМЕНТ (ЕС) № 224/2014 НА СЪВЕТА

от 10 март 2014 година

относно ограничителни мерки с оглед на положението в Централноафриканската република







Член 1

За целите на настоящия регламент се прилагат следните определения:

а) „посреднически услуги“ означава: i) договарянето или уреждането на сделки за закупуване, продажба или доставка на стоки и технологии, или на финансови и технически услуги, от трета държава за друга трета държава, или ii) продаването или купуването на стоки и технологии или на финансови и технически услуги, които са в трети държави, с цел прехвърлянето им в друга трета държава;

б) „претенция“ означава всяка претенция, независимо дали нейното удовлетворяване е потърсено по съдебен ред или не, предявена преди или след датата на влизане в сила на настоящия регламент и свързана с изпълнението на договор или сделка, като включва по-специално: i) претенция за изпълнение на всяко задължение, произтичащо или свързано с даден договор или сделка; ii) претенция за удължаване на сроковете или плащане на обезпечение, финансова гаранция или обезщетение под всякаква форма; iii) претенция за компенсация по отношение на договор или сделка; iv) насрещна претенция; v) искане за признаване или за изпълнение, включително чрез екзекватура, на съдебно решение, на арбитражно решение или на равностойно решение, независимо от мястото, където са били постановени;

в) „договор или сделка“ означава всяка сделка, независимо от формата ѝ и от приложимото към нея законодателство, включваща един или повече договори или подобни задължения между едни и същи или различни страни; за тази цел понятието „договор“ включва обезпечение, гаранция или обезщетение, по-специално финансова гаранция или финансово обезщетение и кредит, юридически самостоятелни или не, както и всяка разпоредба, която се отнася до тях, произтичаща от подобна сделка или свързана с нея;

г) „компетентни органи“ означава компетентните органи на държавите членки, посочени в уебсайтовете, изброени в приложение II;

д) „икономически ресурси“ означава активи от всякакъв вид, независимо дали са материални или нематериални, движими или недвижими, които не са финансови средства, но могат да бъдат използвани за получаване на финансови средства, стоки или услуги;

е) „замразяване на икономически ресурси“ означава предотвратяване на използването на икономически ресурси за получаване на финансови средства, стоки или услуги по какъвто и да е начин, включително, но не само, чрез тяхната продажба, отдаване под наем или ипотекиране;

ж) „замразяване на финансови средства“ означава предотвратяване на движението, прехвърлянето, изменението, използването, достъпа или боравенето с финансови средства по всякакъв начин, който би довел до промяна в техния обем, количество, местонахождение, собственост, владение, вид, предназначение или друга промяна, която би позволила използване на финансовите средства, включително управление на портфейл;

з) „финансови средства“ означава финансови активи и ползи от всякакъв вид, включително, но не само: i) парични средства, чекове, парични претенции, менителници, записи и други разплащателни инструменти; ii) депозити във финансови институции или други образувания, салда по сметки, дългове и дългови облигации; iii) публично и частно търгувани ценни книжа и дългови инструменти, включително акции и дялове, сертификати, представляващи ценни книжа, облигации, полици, варанти, дългосрочни облигации с фиксирана лихва и договори за деривативи; iv) лихви, дивиденти или други приходи или стойност, начислени или генерирани от активи; v) кредити, право на прихващане, гаранции, гаранции за добро изпълнение или други финансови задължения; vi) акредитиви, коносаменти, документи за продажба; както и vii) документи, удостоверяващи участие във фондове или финансови ресурси.

и) „Комитет по санкциите“ означава комитетът на Съвета за сигурност на ООН, създаден съгласно параграф 57 от Резолюция 2127 (2013) на Съвета за сигурност на ООН;

й) „техническа помощ“ означава всяка техническа подкрепа, свързана с ремонт, разработване, производство, монтаж, тестване, поддръжка или всякаква друга техническа услуга, и може да бъде предоставена под формата на инструкции, съвети, обучение, предаване на работни знания или умения или консултации; включително помощ в устна форма;

к) „територия на Съюза“ означава териториите на държавите членки, спрямо които се прилага Договорът съгласно предвидените в него условия т, включително тяхното въздушно пространство.

Член 2

Забранява се предоставянето, пряко или непряко, на:

а) техническа помощ или посреднически услуги по отношение на стоките и технологиите, изброени в Общия списък на оръжията на Европейския съюз ( 1 ) (Общ списък на оръжията), или по отношение на снабдяването, производството, поддръжката и използването на стоките, включени в този списък, на лица, образувания или органи в Централноафриканската република или за използване в Централноафриканската република;

б) финансиране или финансова помощ, свързани с продажбата, доставката, трансфера или износа на стоките и технологиите, изброени в Общия списък на оръжията, включително и по-специално на безвъзмездни средства, заеми и застраховки на експортни кредити, както и застраховане и презастраховане за продажба, доставка, трансфер или износ на такива изделия, или за предоставяне на съответна техническа помощ или посреднически услуги на лица, образувания или органи в Централноафриканската република или за използване в Централноафриканската република;

в) техническа помощ, финансиране или финансова помощ, посреднически или транспортни услуги във връзка с предоставянето на наемен военен персонал в Централноафриканската република или за използване в Централноафриканската република.

▼M4

Член 3

Чрез дерогация от член 2 забраните, предвидени в посочения член, не се прилагат за предоставянето на техническа помощ, финансиране или финансова помощ или посреднически услуги:

▼M15

а) предназначени единствено за подпомагане на или използване от Интегрираната многостранна мисия на ООН за стабилизиране в Централноафриканската република (MINUSCA), мисиите на Съюза, френските сили, разположени в Централноафриканската република, както и други сили на държави — членки на ООН, предоставящи обучение и помощ, след предварително уведомяване съгласно буква в);

▼M4

б) свързани със защитно облекло, включително бронежилетки и военни каски, които са временно внесени в Централноафриканската република от персонала на ООН, представители на медиите или работещи в хуманитарната област и в областта на развитието и подпомагащия ги персонал, само за тяхна лична употреба;

▼M10

в) свързани с доставката на несмъртоносно оборудване и предоставянето на помощ, включително оперативно и неоперативно обучение на силите за сигурност на Централноафриканската република, в това число държавни институции за гражданско правоприлагане, предназначени единствено за подпомагане в процеса на реформа на сектора за сигурност в Централноафриканската република или използване в този процес, при координиране с Minusca и при условие че Комитетът по санкциите е бил предварително уведомен;

▼M20

г) свързани с несмъртоносно военно оборудване, предназначено единствено за хуманитарни или защитни цели, при условие че Комитетът по санкциите е бил уведомен най-малко 20 дни предварително за предоставянето на такава помощ или услуги;

▼M28

д) свързани с оръжия с калибър 14,5 mm или по-малък и със специално предназначени за такива оръжия боеприпаси и компоненти; с невъоръжени военни сухопътни превозни средства и с военни сухопътни превозни средства с въоръжение с калибър 14,5 mm или по-малък, както и с резервни части за тях; с ръчни противотанкови гранатомети и със специално предназначени за такива оръжия боеприпаси; с минохвъргачки с калибър 60 mm и 82 mm и специално предназначени за такива оръжия боеприпаси — всички те предназначени за силите за сигурност на Централноафриканската република, в т.ч. държавните граждански институции в областта на правоприлагането, когато тези оръжия, боеприпаси, компоненти и превозни средства са предназначени единствено за подпомагане или използване в процеса на реформа на сектора за сигурност в Централноафриканската република, при условие че Комитетът по санкциите е бил уведомен най-малко 20 дни предварително за предоставянето на такава помощ или услуги;

▼M25

е) свързани с оръжие и друго свързано с него смъртоносно оборудване, което не е посочено в член 3, буква д), предназначено за силите за сигурност на Централноафриканската република, включително държавните граждански институции в областта на правоприлагането, когато това оръжие и оборудване е предназначено единствено за подпомагане или използване в процеса на реформа на сектора за сигурност в Централноафриканската република, с предварителното одобрение на Комитета по санкциите.

▼M20

Член 4

Чрез дерогация от член 2 при условие че предоставянето на такава техническа помощ или посреднически услуги, финансиране или финансова помощ е предварително одобрено от Комитета по санкциите, забраните, предвидени в посочения член, не се прилагат за предоставянето на техническа помощ, финансиране или финансова помощ за продажба, доставка, трансфер или износ на стоките и технологиите, изброени в Общия списък на оръжията, или за предоставяне на техническа помощ или посреднически услуги във връзка с тях.

▼B

Член 5

1. Замразяват се всички финансови средства и икономически ресурси, които са собственост на някое от физическите или юридическите лица, образуванията или органите, изброени в приложение I, или се владеят, държат или контролират от тях.

2. Не се предоставят, пряко или непряко, никакви финансови средства или икономически ресурси на физически или юридически лица, образувания или органи, изброени в приложение I, или в тяхна полза.

▼M10

3. Приложение I включва физическите или юридическите лица, образуванията и органите, за които Комитетът по санкциите е посочил, че: а) участват в действия или подкрепят действия, които подкопават мира, стабилността или сигурността на Централноафриканската република, включително действия, които застрашават или възпрепятстват процеса на стабилизиране и помирение, или които подхранват насилието; б) действат в нарушение на оръжейното ембарго, предвидено в точка 54 от Резолюция 2127 (2013) на ССООН, или които пряко или непряко са доставяли, продавали или прехвърляли на въоръжени групи или престъпни мрежи в Централноафриканската република или самите те са получавали оръжия или каквито и да било свързани с тях материали, или технически съвети, обучение или помощ, включително финансиране и финансова помощ, свързани с актове на насилие на въоръжени групи или престъпни мрежи в Централноафриканската република; ▼M15 в) участват в планирането, ръководенето или извършването на действия в Централноафриканската република, които са в нарушение на приложимото международно право в областта на правата на човека или на приложимото международно хуманитарно право, или представляват нарушения на правата на човека, включително действията срещу цивилното население, нападенията на етническа или религиозна основа, нападенията срещу граждански обекти, в това число срещу административни центрове, съдилища, училища и болници, както и отвличанията и принудителното разселване; ▼M10 г) участват в планирането, ръководенето или извършването на деяния, свързани със сексуално и основано на пола насилие, в Централноафриканската република; д) набират или използват деца във въоръжения конфликт в Централноафриканската република в нарушение на приложимото международно право; е) оказват подкрепа на въоръжени групи или престъпни мрежи чрез незаконната експлоатация или търговия с природни ресурси във или от Централноафриканската република, включително диаманти, злато, видове от дивата флора и фауна, както и продукти от видове от дивата флора и фауна; ж) препятстват предоставянето на хуманитарна помощ за Централноафриканската република или достъпа до нея, или разпределянето ѝ в Централноафриканската република; ▼M15 з) участват в планирането, ръководенето, подпомагането или извършването на нападения срещу мисии на ООН или международни части за сигурност, включително MINUSCA, мисиите на Съюза и френските сили, които им оказват подкрепа, както и срещу хуманитарния персонал; ▼M10 и) ръководят посочено от Комитета по санкциите образувание или които са оказвали подкрепа или са действали в полза, от името или под ръководството на посочено от Комитета по санкциите лице, образувание или орган, или образувание, притежавано или контролирано от посочено лице, образувание или орган; ▼M15 й) извършват действия, подбуждащи към насилие, по-специално на етническа или религиозна основа, които подкопават мира, стабилността или сигурността на Централноафриканската република, и извършват действия, които подкопават мира, стабилността или сигурността в Централноафриканската република или оказват съдействие за такива действия; ▼M28 к) участват в планирането, ръководенето, спонсорирането или извършването на действия в ЦАР в нарушение на международното хуманитарно право, включително нападения срещу медицински или хуманитарен персонал.

▼B

Член 6

Чрез дерогация от член 5 компетентните органи на държавите членки могат да разрешат освобождаването на някои замразени финансови средства или икономически ресурси или предоставянето на някои финансови средства или икономически ресурси, при условия, които сметнат за необходими, ако са спазени следните условия:

а) съответният компетентен орган е констатирал, че финансовите средства или икономическите ресурси са: i) необходими за задоволяване на основните нужди на физическите или юридическите лица, образуванията или органите, изброени в приложение I, и на членове на семейството на тези физическите лица, които са на тяхна издръжка, включително за заплащане на храна, наем или ипотека, лекарствени средства и медицинско обслужване, данъци, застрахователни премии и такси за комунални услуги; ii) предназначени изключително за заплащане на разумни професионални възнаграждения и за възстановяване на извършени разходи, свързани с предоставянето на правни услуги; или iii) предназначени изключително за заплащане на такси или услуги, свързани с текущото поддържане или управление на замразени финансови средства или икономически ресурси; както и

б) съответната държава членка е уведомила Комитета по санкциите за констатацията по буква а) и за намерението си да даде разрешение и Комитетът по санкциите не е възразил срещу това в рамките на пет работни дни от уведомлението.

Член 7

Чрез дерогация от член 5 компетентните органи на държавите членки могат да разрешат освобождаването на някои замразени финансови средства или икономически ресурси или предоставянето на някои финансови средства или икономически ресурси при условия, които сметнат за необходими, при условие че съответният компетентен орган е констатирал, че финансовите средства или икономическите ресурси са необходими за извънредни разходи и при условие че съответната държава членка е уведомила Комитета по санкциите за тази констатация и Комитетът по санкциите е одобрил това.

Член 8

Чрез дерогация от параграф 5 компетентните органи в държавите членки могат да разрешат освобождаването на някои замразени финансови средства или икономически ресурси, ако са изпълнени следните условия:

а) съответните финансови средства или икономически ресурси са предмет на обезпечение, наложено в рамките на съдебно, административно или арбитражно производство преди датата, на която лицето, образуванието или органът, посочен в член 5, е бил включен в приложение I, или е предмет на съдебно, административно или арбитражно решение, постановено преди тази дата;

б) съответното финансови средства или икономически ресурси ще се използват изключително за удовлетворяване на претенции, обезпечени с обезпечителната мярка или признати за основателни в решението, в границите, установени от приложимите законови и подзаконови актове, уреждащи правата на лица с такива претенции;

в) обезпечението или решението не са в полза на физическо или юридическо лице, образувание или орган, посочен в приложение I;

г) признаването на обезпечението на решението не противоречи на обществения ред в съответната държава членка; както и

д) Комитетът по санкциите е уведомен от държавата членка за обезпечението или решението.

Член 9

Чрез дерогация от член 5 и при условие че има дължимо плащане от физическо или юридическо лице, образувание или орган, посочено в списъка в приложение I, съгласно договор или споразумение, сключено от съответното физическо или юридическо лице, образувание или съответния орган преди датата, на която това физическо или юридическо лице, образувание или този орган е посочен от Съвета за сигурност на ООН или Комитета по санкциите, или съгласно задължение, възникнало преди тази дата, компетентните органи на държавите членки могат да разрешат при условията, които те смятат за уместни, освобождаването на някои замразени финансови средства или икономически ресурси, при условие че съответният компетентен орган е констатирал, че:

а) финансовите средства или икономическите ресурси се използват за плащане от физическо или юридическо лице, образувание или орган, посочен в приложение I;

б) плащането не е в нарушение на член 5, параграф 2; както и

в) съответната държава членка е уведомила Комитета по санкциите относно намерението си да даде разрешение десет работни дни по-рано.

Член 10

1. Член 5, параграф 2 не съставлява пречка за превеждането на средства по замразени сметки от финансови или кредитни институции, които получават финансови средства, прехвърлени от трети лица, по сметката на физическо или юридическо лице, образувание или орган, посочен в приложение I, при условие че постъпленията по тези сметки също ще бъдат замразени. Финансовата или кредитната институция незабавно информира компетентния орган за всяка подобна сделка.

2. Член 5, параграф 2 не се прилага по отношение на добавянето към замразените сметки на: а) лихви или други доходи от тези сметки; б) плащания, дължими по договори, споразумения или задължения, сключени или възникнали преди датата, на която физическото или юридическото лице, образуванието или органът, посочен в член 5, е бил включен в приложение I, или в) плащания, дължими съгласно обезпечение, наложено в рамките на съдебно, административно или арбитражно производство или решение, постановено в рамките на такова производство, съгласно посоченото в член 8; и при условие че тези лихви, други доходи и плащания се замразяват в съответствие с член 5, параграф 1.

Член 11

1. Без да се засягат приложимите правила относно докладването, поверителността и професионалната тайна, физическите и юридическите лица, образуванията и органите: а) съобщават незабавно всяка информация, която би улеснила спазването на разпоредбите на настоящия регламент, като информация относно сметки и суми, замразени в съответствие с член 5, на компетентния орган на държавата членка, в която пребивават или са установени, и предават тази информация на Комисията пряко или чрез държавата членка; както и б) сътрудничат на компетентния орган при проверката на тази информация.

2. Всяка допълнителна информация, получена пряко от Комисията, се предоставя на съответните държави членки.

3. Всяка информация, предоставена или получена в съответствие с настоящия член, се използва единствено за целите, за които е предоставена или получена.

Член 12

Забранява се съзнателното и умишленото участие в дейности, които имат ца цел или за резултат заобикалянето на мерките, посочени в членове 2 и 5.

Член 13

1. Замразяването на финансови средства и икономически ресурси или отказът да се предоставят финансови средства или икономически ресурси, предприети добросъвестно въз основа на обстоятелството, че подобно действие е в съответствие с настоящия регламент, не пораждат отговорност от какъвто и да е вид за физическото или юридическото лице, образуванието или органа, който ги предприема, нито за неговите ръководители или служители, освен ако не бъде доказано, че финансовите средства и икономическите ресурси са били замразени или задържани в резултат на небрежност.

2. Действията на физическите или юридическите лица, образуванията или органите не пораждат каквато и да било отговорност за тях, ако те не са знаели и не са имали основателна причина да предполагат, че действията им ще бъдат в нарушение на забраните, предвидени в настоящия регламент.

Член 14

1. Не се удовлетворяват никакви претенции във връзка с договори или сделки, чието изпълнение е засегнато пряко или непряко, изцяло или частично от мерките, наложени с настоящия регламент, включително претенции за обезщетение или други претенции от този вид, като претенции за компенсация или във връзка с гаранция, по-специално претенции за удължаване на сроковете или за изплащане на обезпечение, гаранция или обезщетение, по-специално на финансова гаранция или финансово обезщетение, независимо от формата, предявени от: а) посочени физически или юридически лица, образувания или органи, изброени в приложение I; б) всякакви физически или юридически лица, образувания или органи, действащи чрез или от името на едно от лицата, образуванията или органите, посочени в буква а).

2. Във всяко производство за изпълнение по претенция тежестта на доказване, че нейното удовлетворяване не е забранено съгласно параграф 1, е за физическото или юридическото лице, образуванието или органа, който търси изпълнение на съответната претенция.

3. Настоящият член не засяга правото на физическите или юридическите лица, образуванията и органите, посочени в параграф 1, на съдебен контрол за законосъобразността на неизпълнението на договорните задължения в съответствие с настоящия регламент.

Член 15

1. Комисията и държавите членки се информират взаимно за мерките, предприети съгласно настоящия регламент, и обменят всяка друга необходима информация, с която разполагат във връзка с настоящия регламент, и по-специално информация относно: а) замразени финансови средства по член 5 и разрешения, дадени съгласно членове 6, 7 и 8; б) нарушения, проблеми с изпълнението и съдебни решения, постановени от национални съдилища.

2. Държавите членки незабавно си съобщават взаимно и съобщават на Комисията всяка друга подходяща информация, с която разполагат, която би могла да повлияе на ефективното прилагане на настоящия регламент.

Член 16

На Комисията се предоставя правомощието да изменя приложение II въз основа на информацията, предоставена от държавите членки.

Член 17

1. Когато Съветът за сигурност на ООН или Комитетът по санкциите включи в списъка физическо или юридическо лице, образувание или орган и предостави изложение на основанията за това, Съветът включва в приложение I това физическо или юридическо лице, образувание или орган. Съветът уведомява засегнатото физическо или юридическо лице, образувание или орган за решението си и за изложението на основанията пряко, ако адресът е известен, или чрез публикуване на известие, за да предостави на това физическо или юридическо лице, образувание или орган възможност да представи възражения.

2. Когато има представени възражения или нови съществени доказателства, Съвета прави преглед на решението си и уведомява физическото или юридическото лице, образуванието или органа във връзка с това.

3. Когато Организацията на обединените нации реши да заличи от списъка лице, образувание или орган или да измени идентификационните данни на включено в списъка лице, образувание или орган, Съветът изменя приложение I съответно.

Член 18

В приложение I се съдържа, доколкото е налична, информацията, предоставена от Съвета за сигурност или от Комитета по санкциите и необходима за идентифициране на засегнатите физически или юридически лица, образувания или органи. По отношение на физическите лица в информацията може да се включват имената, включително псевдоними, датата и мястото на раждане, гражданството, номерата на паспорта и на личната карта, полът, адресът, ако е известен, и длъжността или професията. По отношение на юридическите лица, образуванията или органите информацията може да включва наименованията, мястото и датата на регистрация, регистрационният номер и мястото на дейност. В приложение I се включва също така датата на посочване от страна на Съвета за сигурност или на Комитета по санкциите.

Член 19

1. Държавите членки установяват система от санкции, приложими при нарушение на разпоредбите на настоящия регламент, и вземат всички необходими мерки, за да гарантират тяхното прилагане. Предвидените санкции трябва да бъдат ефективни, пропорционални и възпиращи.

2. Държавите членки уведомяват Комисията за посочената в параграф 1 система незабавно след влизането в сила на настоящия регламент, както и за всяко последващо изменение във връзка с това.

▼M20

Член 19а

1. Съветът, Комисията и върховният представител на Съюза по въпросите на външните работи и политиката на сигурност („върховният представител“) могат да обработват лични данни за да изпълняват задачите си съгласно настоящия регламент. Тези задачи включват: а) по отношение на Съвета, подготовка и внасяне на изменения в приложение I; б) по отношение на върховния представител, подготовка на изменения в приложение I; в) по отношение на Комисията: i) добавяне на съдържанието на приложение I към електронния консолидиран списък на лицата, групите и образуванията, които са обект на финансови ограничителни мерки от страна на Съюза, както и в интерактивната карта за санкциите, като и двата източника са обществено достъпни; ii) обработване на информация за въздействието на мерките, предприети в съгласно настоящия регламент, като стойността на замразените финансови средства и информация за дадените от компетентните органи разрешения.

2. Съветът, Комисията и върховният представител могат да обработват съответните данни, отнасящи се до престъпления, извършени от посочени в списъка физически лица, до присъди за тези лица или мерки за сигурност по отношение на тези лица само доколкото тази обработка е необходима за изготвянето на приложение I.

3. За целите на настоящия регламент Съветът, службата на Комисията, посочена в приложение II към настоящия регламент, и върховният представител се определят за „администратори“ по смисъла на член 3, точка 8 от Регламент (ЕС) 2018/1725, за да се гарантира, че съответните физически лица могат да упражняват правата си съгласно Регламент (ЕС) 2018/1725.

▼B

Член 20

1. Държавите членки определят компетентните органи за целите на настоящия регламент и ги посочват на уебсайтовете, изброени в приложение II. Държавите членки уведомяват Комисията за всички промени в адресите на уебсайтовете си, посочени в приложение II.

2. Незабавно след влизането в сила на настоящия регламент държавите членки уведомяват Комисията относно своите компетентни органи, включително относно данните за връзка с тези компетентни органи, както и относно всички последващи изменения.

3. Когато в настоящия регламент се съдържа изискване за уведомяване, информиране или съобщаване по друг начин на Комисията, адресът и останалите данни за връзка, които трябва да се използват за тази цел, са посочените в приложение II.

Член 21

Настоящият регламент се прилага:

а) на територията на Съюза, включително неговото въздушно пространство;

б) на борда на всяко въздухоплавателно средство или всеки плавателен съд под юрисдикцията на държава членка;

в) по отношение на всяко лице на територията на Съюза или извън нея, което е гражданин на държава членка;

г) по отношение на всяко юридическо лице, образувание или орган, във или извън територията на Съюза, регистрирано или учредено съгласно правото на държава членка;

д) по отношение на всяко юридическо лице, образувание или орган във връзка с всякакъв вид стопанска дейност, извършвана изцяло или частично в рамките на Съюза.

Член 22

Настоящият регламент влиза в сила в деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави членки.

▼M2









ПРИЛОЖЕНИЕ I

СПИСЪК НА ЛИЦАТА И ОБРАЗУВАНИЯТА, ПОСОЧЕНИ В ЧЛЕН 5

▼M12

A. Лица

▼M23

1. Francois Yangouvonda BOZIZÉ (други имена: a) Bozize Yangouvonda б) Samuel Peter Mudde (роден на 16 декември 1948 г. в Izo, Южен Судан)

Длъжност: а) бивш президент на Централноафриканската република; б) университетски преподавател

Дата на раждане: а) 14 октомври 1946 г. б) 16 декември 1948 г.

Място на раждане: Mouila, Габон б) Izo, Южен Судан

Гражданство: а) Централноафриканска република б) Южен Судан

Паспорт №: D00002264, издаден на 11 юни 2013 г. (издаден от Министерството на външните работи в Juba, Южен Судан. Изтича на 11 юни 2017 г. Дипломатически паспорт, издаден на името на Samuel Peter Mudde)

Национален идентификационен номер: M4800002143743 (личен номер в паспорта)

Адрес: а) Уганда б) Bangui, Централноафриканска република (от завръщането му от Уганда през декември 2019 г. досега)

Дата на посочване от ООН: 9 май 2014 г.

Друга информация: Името на майката е Martine Kofio. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Bozizе е включен в списъка на 9 май 2014 г. съгласно точка 36 от Резолюция 2134 (2014) заради „участие или подпомагане на действия, които подкопават мира, стабилността или сигурността на ЦАР“.

Допълнителни сведения

Със съдействието на свои поддръжници Bozize подстрекава нападението в Bangui на 5 декември 2013 г. Оттогава той продължава опитите си за провеждане на операции за дестабилизиране, целящи поддържане на напрежението в столицата на ЦАР. Има сведения, че преди да напусне ЦАР на 24 март 2013 г., Bozize създава военизираната групировка Антибалака. В комюнике Bozize призовава групировката си да продължи жестоките нападения срещу настоящия режим и ислямистите. Има сведения, че Bozize предоставя финансова и материална подкрепа на членове на групировката, които работят за дестабилизиране на протичащия в момента преход и за връщането на Bozize на власт. Повечето от членовете на Антибалака са от централноафриканските въоръжени сили, разпръснали се в провинцията след преврата и впоследствие реорганизирани от Bozize. Bozize и поддръжниците му контролират повече от половината части Антибалака.

Лоялните към Bozize сили са въоръжени с автомати, минохвъргачки и ракетомети и все по‐често участват в репресиите срещу мюсюлманското население в ЦАР. Обстановката в ЦАР рязко се влошава след нападението на Антибалака в Bangui от 5 декември 2013 г., при което загиват над 700 души.

▼M19

2. Nourredine ADAM (други имена: a) Nureldine Adam; б) Nourreldine Adam; в) Nourreddine Adam; г) Mahamat Nouradine Adam); д) Mohamed Adam Brema Abdallah

Длъжности: a) генерал; б) министър на сигурността; в) генерален директор на Извънредния комитет за защита на демократичните постижения.

Дата на раждане: a) 1970 г.; б) 1969 г.; в) 1971 г.; г) 1 януари 1970 г.; д) 1 януари 1971 г.

Място на раждане: а) Ndele, Централноафриканска република; б) Algenana, Судан

Гражданство: а) Централноафриканска република; б) Судан

Паспорт №: a) D00001184 (паспорт на ЦАР); б) № P04838205, издаден на 10 юни 2018 г. (издаден в Bahri, Судан. Изтича на 9 юни 2023 г. Паспорт, издаден на името на Mohamed Adam Brema Abdallah)

Национален идентификационен номер: a) 202-2708-8368 (Судан)

Адрес: а) Birao, Централноафриканска република; б) Судан

Дата на посочване от страна на ООН: 9 май 2014 г.

Друга информация: Уеб адрес за специални известия на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Nourredine е включен в списъка на 9 май 2014 г. съгласно параграф 36 от Резолюция 2134 (2014) за „участие или подпомагане на действия, които подкопават мира, стабилността или сигурността на ЦАР.“

Допълнителна информация

Noureddine е един от първите лидери на Селека. Той е идентифициран като генерал и президент на една от въоръжените бунтовнически групировки на Селека, централното крило на PJCC — групировка, официално известна като Конвенцията на патриотите за справедливост и мир, чийто акроним се среща и като CPJP. Като бивш водач на „Фундаментал“ — фракция на Конвенцията на патриотите за справедливост и мир (CPJP/F), той е военен координатор на бившите членове на Селека при нападенията по време на размириците в Централноафриканската република в периода между началото на декември 2012 г. и март 2013 г. Без съдействието и близките връзки на Noureddine със специалните сили на Чад, Селека вероятно нямаше да успее да вземе властта от бившия президент на ЦАР François Bozizé.

След назначаването на Catherine Samba-Panza за временен президент на 20 януари 2014 г. Noureddine е един от основните архитекти на тактическото изтегляне на бивши членове на Селека в Sibut, с цел изпълнение на плана за създаване на мюсюлманско ядро в северната част на страната. Той оправя ясни призиви към лоялните към него сили да се противопоставят на разпорежданията на преходното правителство и на военните ръководители на Международната мисия за подкрепа под африканско ръководство в Централноафриканската република (MISCA). Noureddine активно ръководи някогашните части на Селека, за които се смята, че са разпуснати от Джотодиа през септември 2013 г., както и операциите срещу кварталите с християнско население, и продължава да предоставя значителна подкрепа и насоки на някогашните части на Селека, които действат в ЦАР.

Nourredine е включен в списъка на 9 май 2014 г. и съгласно параграф 37, буква б) от Резолюция 2134 (2014) за „участие в планирането, ръководството или извършването на действия, които са в нарушение на приложимото международно право в областта на правата на човека или на приложимото международно хуманитарно право.“

След като Селека поема контрол над Bangui на 24 март 2013 г., Nourredine Adam е назначен за министър на сигурността, след което за генерален директор на Извънредния комитет за защита на демократичните постижения (Comité extraordinaire de défense des acquis démocratiques — CEDAD, разузнавателна служба на ЦАР, която вече не съществува). Nourredine Adam използва CEDAD като лична политическа полиция, която извършва множество произволни арести, изтезания и екзекуции по бърза процедура. Освен това Noureddine е една от основните фигури зад кръвопролитната операция в Boy Rabe. През август 2013 г. силите на Селека щурмуват Boy Rabe, квартал на столицата, считан за бастион на поддръжниците на François Bozizé и неговата етническа група. Има сведения, че под претекст, че търсят скрито оръжие, отрядите на Селека избиват десетки цивилни граждани и се впускат да плячкосват. След като набезите обхващат и други квартали, хиляди граждани нахлуват в международното летище, считано за безопасно поради присъствието на френски войски, и окупират пистата.

Nourredine е включен в списъка на 9 май 2014 г. и съгласно параграф 37, буква г) от Резолюция 2134 (2014) за „предоставяне на подкрепа на въоръжени групи или престъпни мрежи чрез незаконна експлоатация на природни ресурси“.

В началото на 2013 г. Nourredine Adam играе важна роля във финансовите мрежи на бившата Селека. Той пътува до Саудитска Арабия, Катар и Обединените арабски емирства да набира средства за бившите бунтовници. Действа и като посредник на чадския канал за трафик на диаманти, опериращ между Централноафриканската република и Чад.

▼M3 —————

▼M23

4. Alfred YEKATOM (други имена: a) Alfred Yekatom Saragba б) Alfred Ekatom в) Alfred Saragba г) полковник Rombhot д) полковник Rambo е) полковник Rambot ж) полковник Rombot з) полковник Romboh)

Длъжност: Младши сержант в централноафриканските въоръжени сили (FACA)

Дата на раждане: 23 юни 1976 г.

Място на раждане: Централноафриканска република

Гражданство: Централноафриканска република

Адрес: a) Mbaiki, област Lobaye, Централноафриканска република (тел. +236 72 15 47 07/+236 75 09 43 41) б) Bimbo, област Ombella-Mpoko, Централноафриканска република (предишно местонахождение) в) Хага (от предаването му на Международния наказателен съд на 17 ноември 2018 г. досега)

Дата на посочване от ООН: 20 август 2015 г.

Друга информация: Контролирал и ръководил голяма въоръжена бойна група. Името на бащата (осиновител) е Еkatom Saragba (изписва се също Yekatom Saragba). Брат на Yves Saragba, военен ръководител в движението Антибалака в Batalimo, област Lobaye, и бивш военнослужещ в централноафриканските въоръжени сили. Физическо описание: цвят на очите: черен; цвят на косата: без коса; цвят на кожата: черен; ръст: 170 cm; тегло: 100 kg.

Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Alfred Yekatom е включен в списъка на 20 август 2015 г. съгласно точка 11 от Резолюция 2196 (2015) заради „участие или подпомагане на действия, които подкопават мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието“.

Допълнителни сведения:

Alfred Yekatom, известен още като „полковник Rombhot“, е ръководител на бойна фракция от движението Антибалака, известна като „южното Антибалака“. Притежавал е ранг младши сержант в централноафриканските въоръжени сили (Forces Armées Centrafricaines — FACA).

Yekatom e участвал във или оказвал подкрепа за действия, насочени срещу мира, стабилността или сигурността на ЦАР, включително действия, които застрашават преходни споразумения, и застрашават процеса на политически преход. Yekatom е контролирал и ръководил голяма въоръжена бойна група, действаща в района на PK9 в Bangui, както и в градовете Bimbo (област Ombella-Mpoko), Cekia, Pissa и Mbaïki (столица на област Lobaye), като е установил щаба си в отдаден на концесия горски район в Batalimo.

Yekatom е контролирал пряко дузина контролно-пропускателни пунктове, обслужвани средно от по десет въоръжени бойци, носещи униформи и оръжия, включително автоматични оръжия, от главния мост между Bimbo и Bangui до Mbaïki (област Lobaye) и от Pissa до Batalimo (близо до границата с Република Конго), които са събирали незаконни такси от частни автомобили и мотоциклети, пътнически микробуси и камиони, изнасящи горски ресурси за Камерун и Чад, както и от кораби, плаващи по река Oubangui. Според наблюдения Yekatom лично е събирал част от тези незаконни такси. Твърди се, че Yekatom и неговите военизирани отряди са убивали цивилни.

▼M12

5. Habib SOUSSOU (други имена: Soussou Abib)

Длъжност: а) координатор на Антибалака за област Lobaye; б) старши ефрейтор от централноафриканските въоръжени сили

Дата на раждане: 13 март 1980 г.

Място на раждане: Централноафриканска република

Гражданство: Централноафриканска република

Адрес: Boda, Централноафриканска република (тел. + 236 72198628)

Дата на посочване от ООН: 20 август 2015 г.

Друга информация: Назначен за регионален командир на Антибалака (COMZONE) на Boda на 11 април 2014 г., а на 28 юни 2014 г. — за цялата област Lobaye. Под негово командване продължават убийствата, сблъсъците и нападенията, насочени срещу хуманитарни организации и хуманитарни работници. Физическо описание: цвят на очите: кафяв; цвят на косата: черен; ръст: 160 cm; тегло: 60 kg. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Habib Soussou е включен в списъка на 20 август 2015 г. съгласно точка 11 и точка 12, букви б) и д) от Резолюция 2196 (2015) заради „участие или подпомагане на действия, които подкопават мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието“; „участва в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“ и; „препятства доставките на хуманитарна помощ за ЦАР или достъпа до нея, или разпределянето ѝ в ЦАР“;

Допълнителни сведения:

Habib Soussou е назначен за регионален командир на Антибалака (COMZONE) за Boda на 11 април 2014 г. и поради това претендира, че носи отговорност за сигурността в подпрефектурата. На 28 юни 2014 г. главният координатор на Антибалака Patrice Edouard Ngaïssona назначава Habib Soussou за областен координатор за град Boda, считано от 11 април 2014 г., а от 28 юни 2014 г. — за цялата област Lobayeñ. В областите в Boda, в които Soussou действа като командир или координатор на Антибалака, ежеседмично се извършват убийства, сблъсъци и нападения от страна на Антибалака, насочени срещу хуманитарни организации и хуманитарни работници. Soussous и силите на Антибалака в тези области са насочвали действията си и срещу цивилни и са отправяли заплахи в този смисъл.

6. Oumar YOUNOUS ABDOULAY (други имена: a) Oumar Younous; б) Omar Younous; в) Oumar Sodiam; г) Oumar Younous M'Betibangui).

Длъжност: Бивш генерал от Селека.

Дата на раждане: 2 април 1970 г.

Гражданство: Судан, централноафрикански дипломатически паспорт № D00000898, издаден на 11 април 2013 г. (валиден до 10 април 2018 г.)

Адрес: а) Bria, Централноафриканска република (тел. + 236 75507560); б) Birao, Централноафриканска република; в) Tullus, Южен Дарфур, Судан (предишно местонахождение).

Дата на посочване от ООН: 20 август 2015 г.

Друга информация:

занимава се с контрабанда на диаманти и е офицер с ранг на генерал с три звезди (генерал-лейтенант) от Селека, както и приближен на бившия временен президент на ЦАР Michel Djotodia. Физическо описание: цвят на косата: черен; ръст: 180 cm; произхожда от етническата група Fulani. Налична е снимка за включване в специалното известие на Интерпол и Съвета за сигурност на ООН. Според сведенията починал на 11 октомври 2015 г.; уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5903116

Сведения от описателното обобщение на основанията за включване в списъка, предоставено от Комитета по санкциите:

Oumar Younous е включен в списъка на 20 август 2015 г. съгласно точка 11 и точка 12, буква г) от Резолюция 2196 (2015), затова че „участва във или оказва подкрепа за действия, насочени срещу мира, стабилността или сигурността на ЦАР, включително действия, които застрашават или нарушават преходни споразумения, или застрашават или възпрепятстват процеса на политически преход, включително прехода към свободни и честни демократични избори, или които подхранват насилието“; и че „оказва подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР, включително диаманти, злато, видове от дивата флора и фауна, както и продукти от видове от дивата флора и фауна“.

Допълнителни сведения:

В качеството си на генерал от бившата коалиция Селека и контрабандист на диаманти Oumar Younous оказва подкрепа за въоръжена групировка посредством незаконната експлоатация и търговия с природни ресурси, включително диаманти, в Централноафриканската република.

През октомври 2008 г. Oumar Younous, бивш шофьор в предприятието за изкупуване на диаманти Sodiam, се присъединява към бунтовническата групировка Mouvement des Libérateurs Centrafricains pour la Justice (MLCJ). През декември 2013 г. Oumar Younous е идентифициран като офицер с ранг на генерал с три звезди (генерал-лейтенант) от коалицията Селека и приближен на временния президент Michel Djotodia.

Younous участва в търговията с диаманти от Bria и Sam Ouandja за Судан. Източници твърдят, че Oumar Younous е участвал в получаването на скрити в Bria пратки с диаманти, които пренася в Судан с цел продажба.

▼M23

7. Haroun GAYE (други имена: a) Haroun Geye б) Aroun Gaye в) Aroun Geye)

Длъжност: докладчик за политическата координация на Front Populaire pour la Renaissance de Centrafrique (FPRC)

Дата на раждане: а) 30 януари 1968 г. б) 30 януари 1969 г.

Паспорт №: Централноафриканска република, номер O00065772 (буква O, последвана от три пъти цифра 0), валиден до 30 декември 2019 г.)

Адрес: a) Bangui, Централноафриканска република б) Ndélé, Bamingui-Bangoran

Дата на посочване от ООН: 17 декември 2015 г.

Друга информация: Gaye е водач на Front Populaire pour la Renaissance de Centrafrique (FPRC) (не е включена в списъка) — маргинализирана въоръжена групировка на бивши членове на Селека в Bangui. Той е водач и на т.нар. „Комитет за защита“ на квартал PK5 в Bangui (известен като „Съпротивата на PK5“ или „Тексас“) (не е включен в списъка), който изтръгва пари от жителите и използва физическо насилие. На 2 ноември 2014 г. Gaye е назначен от Nourredine Adam (вж. № 002) за докладчик на политическата координация на FPRC. На 9 май 2014 г. комитетът на Съвета за сигурност, създаден с Резолюция 2127 (2013) относно ЦАР, включва Adam в списъка със санкции. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Haroun Gaye е включен в списъка на 17 декември 2015 г. съгласно точка 11 и точка 12, букви б) и е) от Резолюция 2196 (2015) заради „участие или подпомагане на действия, които подкопават мира, стабилността или сигурността на ЦАР“; „участва в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“; и „участва в планирането, ръководенето, финансирането или извършването на нападения срещу мисии на ООН или международни части в областта на сигурността, включително MINUSCA, мисиите на Европейския съюз и френските операции, които им оказват подкрепа“.

Допълнителни сведения:

От началото на 2014 г. Haroun Gaye е един от ръководителите на въоръжена група, действаща в квартал PK5 в Bangui. Представители на гражданското общество в квартал РК5 твърдят, че Gaye и неговата въоръжена група подхранват конфликта в Bangui, като се противопоставят на помирението и възпрепятстват придвижването на хора от и към трети район на Bangui. На 11 май 2015 г. Gaye и 300 демонстранти блокират достъпа до Националния преходен съвет с цел създаване на безредици на заключителния ден на форума в Bangui. Според сведенията Gaye е съдействал на представители на Антибалака за координиране на действията по създаването на безредиците.

На 26 юни 2015 г. Gaye, придружен от малка група сподвижници, създава безредици при откриването на кампанията по регистрация на гласоподаватели в квартал РК5 в Bangui, като предизвиква прекратяването на кампанията по регистрация.

На 2 август 2015 г. MINUSCA направи опит да арестува Gaye в съответствие с разпоредбите на точка 32, буква е), подточка i) от Резолюция 2217 (2015) на Съвета за сигурност на ООН. Според сведенията Gaye е бил предварително информиран за опита за арест и е чакал в готовност с тежковъоръжени свои привърженици. Силите на Gaye откриват огън по съвместната оперативна група на MINUSCA. При продължилата седем часа въоръжена схватка привържениците на Gaye използват огнестрелни оръжия, ръчни противотанкови гранатомети и ръчни гранати срещу силите на MINUSCA, убиват един член на мироопазващите сили и раняват осем. Gaye участва в насърчаването на съпътствани от насилие протести и сблъсъци в края на септември 2015 г., които по всичко личи представляват опит за преврат с цел да бъде свалено преходното правителство. Опитът за преврат вероятно е предвождан от привърженици на бившия президент Bozize, които встъпват в съюз по сметка с Gaye и други ръководители на FPRC. По всичко личи, че Gaye има за цел да осъществи поредица от ответни нападения, които да застрашат провеждането на предстоящите избори. Gaye отговаря за координацията с маргинализираните елементи от Антибалака.

На 1 октомври 2015 г. в квартал РК5 се провежда среща между Eugène Barret Ngaïkosset, член на маргинализирана група в рамките на Антибалака, и Gaye с цел планирането на съвместно нападение в Bangui, което да бъде извършено на 3 октомври, събота. Групата на Gaye възпрепятства намиращите се в PK5 лица да напуснат квартала, с цел да се засили общностната идентичност на мюсюлманското население и така да се изостри междуетническото напрежение и да се осуети помирението. На 26 октомври 2015 г. Gaye и неговата група прекъсват среща между архиепископа на Bangui и имама на централната джамия в Bangui и заплашват делегацията, която е принудена да се оттегли от централната джамия и да напусне квартал PK5.

▼M16

8. Eugène BARRET NGAÏKOSSET (други имена: a) Eugene Ngaikosset; б) Eugene Ngaikoisset; в) Eugene Ngakosset; г) Eugene Barret Ngaikosse; д) Eugene Ngaikouesset; е) „Касапина от Paoua“; ж) Ngakosset)

Длъжност: а) бивш капитан от Централноафриканската президентска гвардия; б) бивш капитан от военноморските сили на ЦАР.

Дата на раждане: 8 октомври 1967 г.

Национален идентификационен номер: Военен идентификационен номер от Централноафриканските въоръжени сили (FACA): 911-10-77.

Адрес: Bangui, Централноафриканска република.

Дата на посочване от страна на ООН: 17 декември 2015 г.

Друга информация: Капитан Eugène Barret Ngaïkosset е бивш член на президентската гвардия на бившия президент François Bozizé и е свързан с движението Антибалака. Избягал от затвора на 17 май 2015 г. след екстрадирането му от Brazzaville, създава собствена фракция в Антибалака, в която участват бивши бойци на FACA. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/6217455.

Сведения от описателното обобщение на основанията за включване в списъка, предоставено от Комитета по санкциите:

Eugène Barret Ngaïkosset е включен в списъка на 17 декември 2015 г. съгласно точка 11 и точка 12, букви б) и е) и от Резолюция 2196 (2015) за „участие или подпомагане на действия, които подкопават мира, стабилността или сигурността на ЦАР“; „участие в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване“; и „участие в планирането, ръководенето, финансирането или извършването на нападения срещу мисии на ООН или международни части в областта на сигурността, включително MINUSCA, мисиите на Европейския съюз и френските операции, които им оказват подкрепа.“

Допълнителни сведения:

Ngaïkosset е един от основните извършители на насилието, избухнало в Bangui в края на септември 2015 г. Ngaïkosset и други представители на Антибалака са работели заедно с маргинализирани членове на бившата Селека в опит да дестабилизират преходното правителство на ЦАР. В нощта на 27 срещу 28 септември 2015 г. Ngaïkosset и други лица правят неуспешен опит да щурмуват жандармерийния лагер „Изамо“, за да откраднат оръжие и боеприпаси. На 28 септември групата обкръжава сградата на националното радио на ЦАР.

На 1 октомври 2015 г. в квартал РК5 се провежда среща между Ngaïkosset и Haroun Gaye, лидер на Front Populaire pour la Renaissance de Centrafrique (FPRC) с цел планирането на съвместно нападение в Bangui, което да бъде извършено на 3 октомври, събота.

На 8 октомври 2015 г. министърът на правосъдието на ЦАР обявява, че се планира Ngaïkosset и други лица да бъдат разследвани за участието им в насилието в Bangui през септември 2015 г. Ngaikosset и другите лица са обявени за участници в „ексцесии, представляващи нарушение на вътрешната сигурност на страната, престъпен сговор, подбуждане към гражданска война, гражданско неподчинение, омраза и съучастничество.“ На правоприлагащите органи на ЦАР се възлага да започнат разследване, за да открият и арестуват извършителите и съучастниците.

Счита се, че на 11 октомври 2015 г. Ngaïkosset е възложил на въоръжената групировка Антибалака под негово командване да извърши отвличания, главно на френски граждани, но и на централноафрикански политици и служители на ООН, с цел да предизвика насилственото оттегляне на временния президент Catherine Samba-Panza.

▼M12

9. Joseph KONY (други имена: а) Kony б) Joseph Rao Kony в) Josef Kony г) Le Messie sanglant („Кървавият месия“)

Длъжност: командващ Божията армия за съпротива

Дата на раждане: a) 1959 г.; б) 1960 г.; в) 1961 г.; г) 1963 г.; д) 18 септември 1964 г.; е) 1965 г.; ж) (август 1961 г.); з) (юли 1961 г.); и) 1 януари 1961 г.; й) (април 1963 г.)

Място на раждане: a) Palaro Village, Palaro Parish, Omoro County, Gulu District, Уганда; б) Odek, Omoro, Gulu, Уганда; в) Atyak, Уганда

Гражданство: угандийски паспорт

Адрес: a) Vakaga, Централноафриканска република; б) Haute-Kotto, Централноафриканска република; в) Basse-Kotto, Централноафриканска република; г) Haut-Mbomou, Централноафриканска република; д) Mbomou, Централноафриканска република; е) Haut-Uolo, Демократична република Конго; ж) Bas-Uolo, Демократична република Конго; з) (Предполагаем адрес: Kafia Kingi (територия на границата между Судан и Южен Судан, чийто окончателен статут все още предстои да бъде определен). Според съобщения от януари 2015 г. 500 членове на Божията армия за съпротива са били експулсирани от Судан.)

Дата на посочване от ООН: 7 март 2016 г.

Друга информация:

Kony е основател и ръководител на Божията армия за съпротива (вж. № 002). Под негово ръководство Божията армия за съпротива участва в отвличането, убийството и осакатяването на хиляди цивилни в цяла Централна Африка. Божията армия за съпротива е отговорна за отвличането, разселването, извършването на сексуално насилие и убийството на стотици хора в ЦАР; плячкосва и унищожава гражданска собственост. Името на бащата е Luizi Obol. Името на майката е Nora Obol. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5932340

Сведения от описателното обобщение на основанията за включване в списъка, предоставено от Комитета по санкциите:

Joseph Kony е включен в списъка на 7 март 2016 г. съгласно точка 12 и точка 13, букви б), в) и г) от Резолюция 2262 (2016) заради „участие или подпомагане на действия, които подкопават мира, стабилността или сигурността на ЦАР;“„участие в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;“„набиране или използване на деца във въоръжения конфликт в ЦАР в нарушение на приложимото международно право;“ и „оказване на подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато и продукти от видове от дивата флора и фауна.“

Допълнителни сведения:

Kony основава Божията армия за съпротива и бива описван като основател на групировката, религиозен водач, председател и главнокомандващ. Възникнала в северната част на Уганда през 80-те години на ХХ век, Божията армия за съпротива участва в отвличанията, убийствата и осакатяването на хиляди цивилни в цяла Централна Африка. Поради нарастващ военен натиск, през 2005 и 2006 г. Kony нарежда на Божията армия за съпротива да се оттегли от Уганда. Оттогава Божията армия за съпротива действа в Демократична република Конго, Централноафриканската република, Южен Судан и, според сведенията, Судан.

Като лидер на Божията армия за съпротива Kony разработва и прилага стратегия на армията, в това число периодични нареждания за извършване на нападения и жестокости спрямо цивилното население. От декември 2013 г. под ръководството на Joseph Kony Божията армия за съпротива отвлича, разселва, извършва сексуално насилие и убива стотици хора в ЦАР и ограбва и унищожава гражданска собственост. Съсредоточена в източната част на ЦАР и според твърденията в Kafia Kingi, територия на границата между Судан и Южен Судан, чийто окончателен статут все още предстои да бъде определен, но военен контрол върху която упражнява Судан, Божията армия за съпротива напада села и заграбва храна и провизии.Бойците устройват засади, за да нападат силите за сигурност, и крадат снаряжението им; освен това бойците от Божията армия за съпротива нападат и грабят села, в които няма военно присъствие. Зачестили са и нападенията на Божията армия за съпротива над диамантени и златни мини.

Kony има заповед за арест, издадена от Международния наказателен съд. МНС е повдигнал срещу него дванадесет обвинения в престъпления срещу човечеството, сред които убийство, държане в принудително подчинение, държане в принудително подчинение с цел използване за развратни действия, изнасилване, антихуманни действия като причиняване на тежки телесни повреди и страдания, и двадесет и едно обвинения във военни престъпления, включващи убийство, жестоко отношение към цивилни, умишлено насочване на нападение срещу цивилно население, ограбване, изнасилване и отвличане на деца на възраст под 15 години с цел включване в армията.fv

Kony издава периодични нареждания към бунтовниците за извършване на грабежи на диаманти и злато от миньори занаятчии в източната част на Централноафриканската република. Според твърденията някои от минералите впоследствие биват пренасяни от групировката на Kony в Судан или се търгуват с местни цивилни и членове на бившата Селека.

Освен това Kony е наредил на своите бойци да извършват бракониерски лов на слонове в националния парк Garamba в Демократична република Конго, откъдето според сведенията слонските бивни се пренасят през източната част на Централноафриканската република в Судан, където, твърди се, висши служители на Божията армия за съпротива ги продават и търгуват с тях с търговци и местни държавни служители от Судан. Търговията със слонова кост съставлява значителен източник на доходи за групировката на Kony. Според съобщения от януари 2015 г. 500 членове на Божията армия за съпротива са били експулсирани от Судан.

10. Ali KONY (други имена: а) Ali Lalobo б) Ali Mohammad Labolo в) Ali Mohammed г) Ali Mohammed Lalobo д) Ali Mohammed Kony е) Ali Mohammed Labola ж) Ali Mohammed Salongo з) Ali Bashir Lalobo и) Ali Lalobo Bashir й) Otim Kapere к) Bashir л) Caesar м) „One-P“ н) 1-P

Длъжност: заместник, Божия армия за съпротива

Дата на раждане: a) 1994 г. б) 1993 г. в) 1995 г. г) 1992 г.

Адрес: Kafia Kingi (територия на границата между Судан и Южен Судан, чийто окончателен статут все още предстои да бъде определен).

Дата на посочване от ООН: 23 август 2016 г.

Друга информация:

Ali Kony е заместник в Божията армия за съпротива — посочено образувание и син на лидера на Божията армия за съпротива Joseph Kony — посочено лице. Ali е включен в йерархията на управлението на Божията армия за съпротива през 2010 г. Той е част от група от висши офицери на Божията армия за съпротива, базирани към Joseph Kony. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5971056

Сведения от описателното обобщение на основанията за включване в списъка, предоставено от Комитета по санкциите:

Ali Kony е включен в списъка на 23 август 2016 г. съгласно точка 12 и точка 13, букви г) и ж) от Резолюция 2262 (2016) за „участие или подпомагане на действия, които подкопават мира, стабилността или сигурността на ЦАР.“„оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;“„са лидери на образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016) или са оказвали подкрепа или са действали в полза, от името или под ръководството на лице или образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016), или образувание, притежавано или контролирано от включено в списъка лице или образувание.“

Ali Kony се разглежда като потенциален наследник на Joseph Kony като лидер на Божията армия за съпротива. Ali участва все повече в оперативното планиране на Божията армия за съпротива и се разглежда като лице за достъп до Joseph Kony. Ali също е офицер от разузнаването на Божията армия за съпротива и командва до 10 подчинени.

И Ali, и неговият брат Salim Kony отговарят за налагането на дисциплина в рамките на Божията армия за съпротива. И двамата братя са познати като част от вътрешния ръководен кръг на Joseph Kony, който отговаря за изпълнението на заповедите на Kony. Двамата са вземали дисциплинарни решения за наказания или убийства на членове на Божията армия за съпротива, които не са се подчинили на правилата на Божията армия за съпротива. Въз основа на заповеди от Joseph Kony, Salim и Ali участват в трафик на слонова кост от националния парк Garamba в северната част на Демократична република Конго през Централноафриканската република до оспорвания регион Kafia Kingi с цел продажба или търговия с местни търговци.

Ali Kony отговаря за договарянето на цената на слоновата кост и натуралната размяна на слоновата кост с търговците. Ali се среща веднъж или два пъти месечно с търговците, за да договаря цената на слоновата кост на Божията армия за съпротива в щатски долари или судански лири, или за размяна срещу оръжия, боеприпаси и храни. Joseph Kony е наредил на Ali да използва най-големите бивни за закупуването на противопехотни мини, с които да се минира периметърът около лагера Kony. През юли 2014 г. Ali Kony е ръководил операция за преместването на 52 парчета слонова кост за доставка на Joseph Kony и с крайна цел продажба.

През април 2015 г. Salim напуска Kafia Kingi, за да получи пратка от бивни. През май Salim участва в транспортирането на 20 парчета слонова кост от Демократична република Конго към Kafia Kingi. По същото време Ali се е срещнал с търговците, за да закупи провизии и да планира бъдеща среща за сключване на допълнителни сделки, и за да договори условията за закупуване от името на Божията армия за съпротива на предполагаемата слонова кост, ескортирана от Salim.

11. Salim KONY (други имена: а) Salim Saleh Kony б) Salim Saleh в) Salim Ogaro г) Okolu Salim д) Salim Saleh Obol Ogaro е) Simon Salim Obol)

Длъжност: заместник, Божия армия за съпротива

Дата на раждане: a) 1992 г. б) 1991 г. в) 1993 г.

Адрес: а) Kafia Kingi (територия на границата между Судан и Южен Судан, чийто окончателен статут все още предстои да бъде определен) б) Централноафриканска република

Дата на посочване от ООН: 23 август 2016 г.

Друга информация:

Salim Kony е заместник в Божията армия за съпротива — посочено образувание и син на лидера на Божията армия за съпротива Joseph Kony — посочено лице. Salim е включен в ръководството на Божията армия за съпротива през 2010 г. Той е част от група от висши офицери на Божията армия за съпротива, базирани към Joseph Kony. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5971058

Сведения от описателното обобщение на основанията за включване в списъка, предоставено от Комитета по санкциите:

Salim Kony е включен в списъка на 23 август 2016 г. съгласно точка 12 и точка 13, букви г) и ж) от Резолюция 2262 (2016) за „участие или подпомагане на действия, които подкопават мира, стабилността или сигурността на ЦАР“„оказват подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато, видове от дивата флора и фауна, както и продукти от видове от дивата флора и фауна;“„са лидери на образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016) или са оказвали подкрепа или са действали в полза, от името или под ръководството на лице или образувание, което Комисията е посочила съгласно точки 36 или 37 от Резолюция 2134 (2014) или съгласно Резолюция 2262 (2016), или образувание, притежавано или контролирано от включено в списъка лице или образувание.“

Salim Kony е главнокомандващ на „полевия щаб“ на Божията армия за съпротива, като от най-ранна възраст планира съвместно с Joseph Kony нападенията и мерките за защита на Божията армия за съпротива. Преди Salim е водил група, която осигурява охрана на Joseph Kony. Напоследък Joseph Kony е поверил на Salim управлението на финансовите и логистичните мрежи на Божията армия за съпротива.

И Salim, и неговият брат Ali Kony отговарят за налагането на дисциплина в рамките на Божията армия за съпротива. И двамата братя са познати като членове на вътрешния ръководен кръг на Joseph Kony, които отговарят за изпълнението на заповедите на Joseph Kony. Двамата са вземали дисциплинарни решения за наказания или убийства на членове на Божията армия за съпротива, които не са се подчинили на правилата на Божията армия за съпротива. По получени данни Salim е убивал членове на Божията армия за съпротива, които са възнамерявали да дезертират и е докладвал на Joseph Kony за дейности на групата на Божията армия за съпротива и отделни нейни членове.

Въз основа на заповеди от Joseph Kony, Salim и Ali участват в трафик на слонова кост от националния парк Garamba в северната част на Демократична република Конго през Централноафриканската република до оспорвания регион Kafia Kingi с цел продажба или търговия с местни търговци.

Salim често се разгръща на границата на ЦАР с приблизително дванадесет бойци, за да пресрещнат и ескортират други групи от Божията армия за съпротива, които пренасят слонова кост на север от Garamba. През април 2015 г. Salim напуска Kafia Kingi, за да получи пратка от бивни. През май Salim участва в транспорта на двадесет парчета слонова кост от Демократична република Конго към Kafia Kingi.

Преди това, през юни 2014 г., Salim преминава в Демократична република Конго с група бойци на Божията армия за съпротива с цел бракониерски лов на слонове в Garamba. Joseph Kony също е възложил на Salim да ескортира двама командири от Божията армия за съпротива до Garamba, за да разкрият скривалища на слонова кост, скрита там от години. През юли 2014 г. Salim се среща с втора група от Божията армия за съпротива, за да транспортира слоновата кост — общо 52 парчета — до Kafia Kingi. Salim е отговарял за поддържане на отчетността за слоновата кост пред Joseph Kony и за предаване на информация относно сделки със слонова кост до групи на Божията армия за съпротива.

▼M23

12. Abdoulaye HISSENE (известен още като: a) Abdoulaye Issène б) Abdoulaye Hissein в) Hissene Abdoulaye г) Abdoulaye Issène Ramadane д) Abdoulaye Issène Ramadane е) Issene Abdoulaye)

Длъжност: Председател на Conseil National de Défense et de Sécurité (CNDS) и военен лидер на Front Populaire pour la Renaissance de la Centrafrique

Длъжност: генерал

Дата на раждане: а) 1967 г. б) 1 януари 1967 г.

Място на раждане: а) Ndele, Bamingui-Bangoran, Централноафриканска република б) Haraze Magueigne, Чад

Гражданство: а) Централноафриканска република б) Чад

Паспорт №: a) дипломатически паспорт на ЦАР № D00000897, издаден на 5 април 2013 г. (валиден до 4 април 2018 г.) б) дипломатически паспорт на ЦАР № D00004262, издаден на 11 март 2014 г. (валиден до 10 март 2019 г.)

Национален идентификационен номер: Чадска национална лична карта № 103-00653129-22, издадена на 21 април 2009 г. (валидна до 21 април 2019 г.)

Адрес: a) KM5, Bangui, Централноафриканска република б) Nana-Grebizi, Централноафриканска република в) Ndjari, Ndjamena, Чад г) Ndélé, Bamingui-Bangoran (основно местонахождение от август 2016 г. насам)

Дата на посочване от ООН: 17 май 2017 г.

Друга информация: Hissène е бивш министър на младежта и спорта в кабинета на бившия президент на Централноафриканската република Michel Djotodia. Преди това е ръководител на политическата партия Конвенция на патриотите за справедливост и мир. Освен това той се е утвърдил като лидер на въоръжените милиции в Bangui, по-специално в квартала PK5 (3‐ти район). През октомври 2016 г. Abdoulaye Hissène е назначен за председател на Conseil National de Défense et de Sécurité, орган, създаден по това време, за да събере военни лидери и командващи бойци от всички фракции на бившата Селека. Оттогава остава на тази позиция, но упражнява действителен контрол само върху бойците на FPRC. Името на баща му е Abdoulae. Името на майка му е Absita Moussa. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН:

https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Abdoulaye Hissène е включен в списъка на 17 май 2017 г. съгласно точка 16 и точка 17, буква ж) от Резолюция 2339 (2017) заради „участие или подпомагане на действия, които подкопават мира, стабилността или сигурността на ЦАР, включително действия, които застрашават или възпрепятстват процеса на политически преход или процеса на стабилизиране и помирение или които подхранват насилието“; и „участва в планирането, ръководенето, финансирането или извършването на нападения срещу мисии на ООН или международни части в областта на сигурността, включително MINUSCA, мисиите на Европейския съюз и френските операции, които им оказват подкрепа“.

Допълнителни сведения:

Abdoulaye Hissène и други членове на бившата Селека си сътрудничат с размирници от Антибалака, които са съюзници на бившия президент на Централноафриканската република (ЦАР) François Bozizé, включително на Maxime Mokom, в подстрекаването на съпътствани от насилие протести и сблъсъци през септември 2015 г., като част от неуспешен опит за сваляне на правителството, докато тогавашният временен президент Catherine Samba-Panza присъства на Общото събрание на ООН през 2015 г. Mokom, Hissène и други са обвинени от правителството на ЦАР за различни престъпления, включително за убийство, палеж, изтезания и грабежи, произтичащи от неуспешния опит за преврат.

От 2015 г. насам Hissène се превръща в един от главните ръководители на въоръжените милиции, разположени в квартала РК5 в Bangui, състоящи се от над 100 души. Като такъв, той възпрепятства свободата на движение и на възстановяването на държавната власт в тази област, включително чрез незаконно данъчно облагане на транспортните и търговските дейности. През втората половина на 2015 г. Hissène действа като представител на „найробистите“ от бившата Селека в Bangui, работили в условия на сближаване с бойците от Антибалака под ръководството на Mokom. Въоръжени мъже под контрола на Haroun Gaye и Hissène участват в актовете на насилие, извършени между 26 септември и 3 октомври 2015 г. в Bangui.

Членовете на групата на Hissène са заподозрени в участие в нападение на 13 декември 2015 г. — датата на референдума за конституция — над превозното средство на Mohamed Moussa Dhaffane, лидер на бившата Селека. Hissène е обвинен в организиране на насилието в квартала PK5 в Bangui, при което са убити петима души, ранени са двадесет и жителите са препятствани да гласуват на референдума за конституция. Hissène излага изборите на риск чрез създаване на поредица от ответни нападения между различните групи.

На 15 март 2016 г. Hissène е задържан от полицията на летище „М'Поко“ в Bangui и е предаден на отдела за проверки и разследвания към националната жандармерия. Впоследствие неговата групировка го освобождава, като използва сила и отнема едно оръжие, преди това предадено от MINUSCA като част от искане за освобождаване, одобрено от Комитета.

На 19 юни 2016 г., след арестуването на мюсюлманските търговци от вътрешните сили за сигурност към PK12, милициите на Gaye и Hissène отвличат в Bangui петима полицаи от националната жандармерия. На 20 юни MINUSCA прави опит да освободи полицаите. Въоръжени мъже под контрола на Hissène и Gaye влизат в престрелка с мироопазващите сили, които се опитват да освободят заложниците. В резултат на това са убити най-малко шестима души и е ранен един член на мироопазващите сили.

На 12 август 2016 г. Hissène поема ръководството на конвой от 6 превозни средства с тежковъоръжени лица. Конвоят, който бяга от Bangui, е заловен от MINUSCA на юг от Sibut. Докато пътува на север, конвоят влиза в престрелка с вътрешните сили за сигурност на няколко контролни пункта. Накрая конвоят е спрян от MINUSCA на 40 km южно от Sibut. След множество престрелки MINUSCA залавя 11 от мъжете, но Hissène и няколко други успяват да избягат. Арестуваните лица посочват на MINUSCA, че Hissène е ръководил конвоя, чиято цел е била да стигнат до Bria и да участват в събрание на бившите групи на Селека, организирано от Nourredine Adam.

През август и септември 2016 г. експертната група пътува два пъти до Sibut, за да обследва вещите на конвоя на Hissène, Gaye и Hamit Tidjani, иззети от MINUSCA на 13 август. Освен това експертната група обследва и боеприпасите, конфискувани в къщата на Hissène на 16 август. От шестте превозни средства и от задържаните лица е иззето смъртоносно и несмъртоносно военно оборудване. На 16 август 2016 г. Централната жандармерия претърсва дома на Hissène в Bangui. Открити са над 700 оръжия.

На 4 септември 2016 г. група от участници в бившата Селека, идващи от Kaga-Bandoro на шест мотоциклета, за да приберат Hissène и свързаните с него лица, откриват огън срещу MINUSCA в близост до Dékoa. По време на този инцидент е убит един боец от бившата Селека и са ранени двама членове на мироопазващите сили и едно цивилно лице.

13. Martin KOUMTAMADJI (други имена: a) Abdoulaye Miskine б) Abdoullaye Miskine в) Martin Nadingar Koumtamadji г) Martin Nkoumtamadji д) Martin Koumta Madji е) Omar Mahamat)

Длъжност: Председател и главнокомандващ на Front Démocratique du Peuple Centrafricain (FDPC)

Дата на раждане: а) 5 октомври 1965 г., б) 3 март 1965 г.

Място на раждане: а) Ndïnaba, Чад, б) Kobo, Централноафриканска република, в) Kabo, Централноафриканска република

Гражданство: а) Чад, б) Централноафриканска република, в) Конго

Паспорт №: a) дипломатически паспорт на ЦАР № 06FBO2262, издаден на 22 февруари 2007 г. (изтекъл на 21 февруари 2012 г.) б) служебен паспорт на Конго SA0020249, издаден на 22 януари 2019 г. (валиден до 21 януари 2022 г.)

Адрес: a) Am Dafock, префектура Vakaga, Централноафриканска република б) Ndjamena, Чад (от арестуването му през ноември 2019 г. досега)

Дата на посочване от ООН: 20 април 2020 г.

Друга информация: Martin Koumtamadji основава FDPC през 2005 г. Присъединява се към коалиция „Селека“ през декември 2012 г. и я напуска през април 2013 г., след като бунтовниците завземат властта в Bangui. След арестуването му в Камерун е прехвърлен в Бразавил, Република Конго. Остава командващ на посочената групировка, действаща на територията на ЦАР, дори по времето, когато е в Бразавил, до завръщането си в ЦАР (между ноември 2014 г. и 2019 г.). FDPC подписва Политическото споразумение за мир и помирение в ЦАР на 6 февруари 2019 г., но Martin Koumtamadji продължава да бъде заплаха за мира, стабилността и сигурността на ЦАР. Налична е снимка за включване в специалното известие на Интерпол и Съвета за сигурност на ООН. Уеб адрес за специални известия на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Председател и главнокомандващ на Front Démocratique du Peuple Centrafricain (FDPC, въоръжена групировка, служеща си с насилие), Martin Koumatamadji участва в действия, които застрашават мира, стабилността и сигурността в ЦАР, и по-специално изпълнението на Политическото споразумение за мир и помирение в ЦАР, подписано на 6 февруари 2019 г. в Bangui.

Той отказва да разоръжи бойците от FDPC въпреки поетите ангажименти като страна по Политическото споразумение за мир и помирение в ЦАР и през юли 2019 г. заплашва да свали президента Touadéra.

Започва да си сътрудничи с подлежащия на санкции Nourredine Adam (CFi.002) през юни 2019 г. и започва трафик на оръжие с близък сътрудник на Nourredine Adam, за да подсили военните способности на FDPC.

Предлага на Front Populaire pour la Renaissance de la Centrafrique (FPRC) провеждането на военна операция с неговата въоръжена групировка по време на боевете в префектура Vakaga през 2019 г.

Продължава да пречи на възстановяването на държавната власт в зоните на действие на FPDC чрез поддържане на незаконни блокади на пътищата с цел рекет на животновъди, икономически оператори (включително предприятия за добив на злато в префектура Nana‐Mambéré) и на пътници.

Под негово ръководство FDPC извършва действия, които представляват потъпкване или нарушение на правата на човека в префектура Nana-Mambéré, включително нападения срещу цивилни през април 2019 г., отвличания на цивилни през март 2019 г. (край Zoukombo) и актове на сексуално и основано на пола насилие през май 2019 г. (в Bagary). През 2017 г. FDPC извършва също 14 акта на сексуално насилие по време на конфликт.

Между 2016 г. и 2019 г. FDPC набира деца войници за участие във въоръжени конфликти и принуждава единадесет момичета да встъпят в брак с членове на групировката.

През март 2019 г. Martin Koumatamjadi участва в акции по възпрепятстване на доставките на хуманитарна помощ, когато FDPC под ръководството на Miskine извършва поредица от нападения по основния път, водещ от Камерун към Bangui.

Накрая, части на FDPC влизат в сражение с MINUSCA през април 2019 г. край Zoukombo (префектура Nana-Mambéré) и по протежението на оста Bouar-Beleko.

▼M26

14. Bi Sidi SOULEMAN (псевдоними: а) Sidiki б) „генерал“ Sidiki в) Sidiki Abbas г) Souleymane Bi Sidi д) Bi Sidi Soulemane)

Длъжност: Председател и самопровъзгласен „генерал“ на Retour, Réclamation et Réhabilitation (3R)

Дата на раждане:20 юли 1962 г.

Място на раждане: Бокаранга, Централноафриканска република

Гражданство: Централноафриканска република

Паспорт №: Разрешение за преминаване (laissez-passer) № 235/MISPAT/DIRCAB/DGPC/DGAEI/SI/SP, издадено на 15 март 2019 г. (издадено от министъра на вътрешните работи на Централноафриканската република)

Адрес:Koui, префектура Ouham-Pendé, Централноафриканска република

Дата на посочване от ООН:5 август 2020 г.

Друга информация:

Bi Sidi Souleman ръководи военизираната групировка с база в Централноафриканската република Retour, Réclamation, Réhabilitation (3R), която е убивала, измъчвала, изнасилвала и разселвала цивилни лица и е участвала в трафик на оръжие, незаконни данъчни дейности и военни действия с други военизирани групировки от създаването си през 2015 г. насам. Самият Bi Sidi Souleman също е участвал в мъчения. 3R подписва Политическото споразумение за мир и помирение в ЦАР на 6 февруари 2019 г., но участва в действия, с които споразумението се нарушава, и продължава да бъде заплаха за мира, стабилността и сигурността на ЦАР. Например на 21 май 2019 г. 3R убива 34 невъоръжени цивилни лица в три села, екзекутирайки безцеремонно мъже в зряла възраст. Bi Sidi Souleman открито потвърждава пред структура на ООН, че е дал заповед на части на 3R да отидат в селата в деня на атаките, но не признава да е давал заповеди на 3R да убива. Според сведенията през декември 2020 г., след присъединяването си към коалиция от въоръжени групировки, създадена с цел саботиране на изборния процес, Bi Sidi Souleman е убит по време на бой.

Сведения от описателното обобщение на основанията за включване в списъка, предоставено от Комитета по санкциите:

Bi Sidi Souleman е включен в списъка на 5 август 2020 г. съгласно точка 20 и точка 21, буква б) от Резолюция 2399 (2018), чийто обхват се разширява с точка 5 от Резолюция 2507 (2020), заради участие или подпомагане на действия, които подкопават мира, стабилността или сигурността на Централноафриканска република, включително действия, които застрашават или възпрепятстват процеса на стабилизиране и помирение или които подхранват насилието; и заради участие в планирането, ръководенето или извършването на действия в Централноафриканската република, които са в нарушение на приложимото международно право в областта на правата на човека или на приложимото международно хуманитарно право или представляват потъпкване или нарушение на правата на човека, включително действия срещу цивилното население, нападения на етническа или религиозна основа, нападения над граждански обекти, в това число административни центрове, съдилища, училища и болници, както и отвличания и принудително разселване.

Допълнителна информация

Председател и самопровъзгласен „генерал“ на въоръжената групировка Retour, Réclamation et Réhabilitation (3R) Bi Sidi Souleman участва в действия, които застрашават мира, стабилността и сигурността в ЦАР, и по-специално застрашаващи изпълнението на Политическото споразумение за мир и помирение в ЦАР, подписано на 6 февруари 2019 г. в Банги.

Той и командваните от него бойци са извършили действия, които представляват сериозно нарушение на международното право в областта на правата на човека и международното хуманитарно право. На 21 май 2019 г. 3R убива 34 невъоръжени цивилни лица в три села (Koundjili, Lemouna and Bohong), екзекутирайки безцеремонно мъже в зряла възраст.

Под неговото ръководство части на 3R са извършили действия, които включват сексуално и основано на пола насилие. През септември 2017 г., при атака срещу Бокаранга, части на 3R изнасилват няколко жени и момичета. Между март и април 2020 г. части на 3R участват в седем случая със сексуално насилие в три села в префектура Ouham-Pendé.

Под негово ръководство 3R продължава да възпрепятства възстановяването на държавната власт в своите зони на действие, като поддържа системи за незаконно данъчно облагане, особено върху дейностите по смяна на пасищата и върху пътуващите лица, като участва и в незаконен добив на злато в префектурите Mambéré-Kadéï и Nana-Mambéré.

През 2019 г. под негово ръководство 3R извършва първите си нарушения на мирното споразумение. Първоначално Bi Sidi Souleman отказва да започне с обезоръжаването и демобилизацията на бойците от 3R, които е трябвало да участват в първото специализирано смесено звено за сигурност в западна част на ЦАР, като 3R също продължава да разширява териториалния си контрол, принуждавайки MINUSCA да започне операция в префектурите Ouham-Pendé, Nana-Mambéré и Mambéré-Kadéï през септември 2019 г., както и участва в трафик на оръжия, с цел да засили бойните си способности, и в наемането на бойци от чужбина.

През 2020 г., под негово ръководство, 3R продължава да нарушава мирното споразумение и да разширява териториалния си контрол на Запад. През май 2020 г. части на 3R обграждат жандармерията в Besson, в префектура Nana-Mambéré, а бивши части на 3R дезертират от специализираното смесено звено за сигурност Bouar (USMS). На 5 юни 2020 г. Bi Sidi Souleman обявява суспендиране на участието на 3R механизмите за последващи действия на споразумението до второ нареждане. На 9 юни 2020 г. предполагаеми части на 3R нападат тренировъчния лагер на специализираното смесено звено за сигурност Bouar, както и съвместния контролно-пропускателен пункт на MINUSCA и националните сили в Pougol. На 21 юни 2020 г. части на 3R нападат смесен патрул на MINUSCA и националните сили близо до Besson, в резултат на което загиват трима войници на Централноафриканската република.

▼M29

15. Ali DARASSA (псевдоними: а) Ali Darassa Mahamat б) Ali Mahamat Darassa в) Ali Daras г) Ali Darrassa д) Général Ali Darassa)

Длъжност: Основател и ръководител на Unité pour la Paix en Centrafrique (UPC)

Дата на раждане: 22 септември 1978 г.

Място на раждане: Kabo, префектура Ouham, Централноафриканска република

Гражданство: Централноафриканска република

Национален идентификационен номер: 10978000004482

Дата на посочване от ООН: 21 декември 2021 г.

Друга информация: Ali Darassa основава и все още ръководи военизираната групировка с база в Централноафриканската република (ЦАР) Unité pour la Paix en Centrafrique (UPC), членовете на която са убивали, изтезавали, изнасилвали и разселвали цивилни лица, извършвали са голям брой нарушения на правата на човека и нарушения на международното хуманитарно право, участвали са в трафик на оръжие, незаконни данъчни дейности и военни действия срещу силите за отбрана и сигурност на ЦАР, както и срещу други военизирани групировки, от създаването си през 2014 г. насам. През декември 2020 г. той изиграва водеща роля в създаването на Coalition des patriotes pour le changement (CPC), която вдига оръжие, за да се противопостави на изборите и се опитва да влезе в столицата Банги, в нарушение на ангажиментите, поети от UPC в рамките на политическото споразумение за мир и помирение (Accord politique pour la paix et la reconciliation – APPR), подписано на 6 февруари 2019 г. Уеб адрес за специални известия на Интерпол и Съвета за сигурност на ООН: https://www.interpol.int/en/How-we-work/Notices/View-UN-Notices-Individuals

Сведения от описателното обобщение на основанията за включване в списъка, предоставено от Комитета по санкциите:

Ali Darassa е включен в списъка на 21 декември 2021 г. съгласно точка 20 и точка 21, буква б) от Резолюция 2399 (2018), чийто обхват се разширява с Резолюция 2588 (2021), заради участие или подпомагане на действия, които подкопават мира, стабилността или сигурността на Централноафриканска република, включително действия, които застрашават или възпрепятстват процеса на стабилизиране и помирение или които подхранват насилието; и заради участие в планирането, ръководенето или извършването на действия в Централноафриканската република, които са в нарушение на приложимото международно право в областта на правата на човека и на приложимото международно хуманитарно право или представляват потъпкване или нарушение на правата на човека, включително действия срещу цивилното население, нападения на етническа или религиозна основа, нападения над граждански обекти, в това число административни центрове, съдилища, училища и болници, както и отвличания и принудително разселване.

Допълнителни сведения:

Ali Darassa основава и все още ръководи военизираната групировка с база в Централноафриканската република (ЦАР) Unité pour la Paix en Centrafrique (UPC), членовете на която са убивали, изтезавали, изнасилвали и разселвали цивилни лица, извършвали са голям брой нарушения на правата на човека и нарушения на международното хуманитарно право, участвали са в трафик на оръжие, незаконни данъчни дейности и военни действия срещу силите за отбрана и сигурност на ЦАР, както и срещу други военизирани групировки, от създаването си през 2014 г. насам. През декември 2020 г. той изиграва водеща роля в създаването на Coalition des patriotes pour le changement (CPC), която вдига оръжие, за да се противопостави на изборите и се опитва да влезе в столицата, в нарушение на ангажиментите, поети от UPC в рамките на политическото споразумение за мир и помирение (Accord politique pour la paix et la reconciliation – APPR), подписано на 6 февруари 2019 г.

Бойци под командването на Ali Darassa са извършили действия, които представляват сериозни нарушения на правата на човека и на международното хуманитарно право. На 10 ноември 2014 г. бойци от UPC нападат селата Bolo в префектура Ouaka, като са убити 10 цивилни лица, включително три възрастни жени, които са били изгорени живи в домовете си. На 12 декември 2017 г. елементи на UPC и FPRC откриват огън в болница, като убиват 17 цивилни лица, включително 4 деца. На 15 ноември 2018 г. елементи на UPC нападат лагер за вътрешно разселени лица в Alindao, като убиват между 70 и 100 цивилни лица.

Под ръководството на Darassa UPC продължава да се противопоставя на възстановяването на държавната власт. През 2016 г. бойци от UPC на няколко пъти представляват заплаха за изборния процес. На 29 март 2016 г. бойци от UPC изстрелват куршуми над избирателна секция, като раняват няколко вътрешно разселени лица.

От декември 2020 г. насам, в качеството си на един от лидерите на CPC, Ali Darassa участва в нарушения на APPR, опити за предотвратяване на парламентарните и президентските избори и, в по-общ план, за дестабилизиране на Централноафриканската република. Поради заплахите, отправени от бойци на UPC под командването на Ali Darassa, на 27 декември 2020 г. не е било възможно да се проведат операции по гласуване в райони под контрола на UPC, например в няколко области на префектурите Ouaka и Haut-Mbomou. През януари 2021 г. UPC се опитва да навлезе със сила в Банги.

▼M12

Б. Образувания

▼M27 —————

▼M12

2. БОЖИЯ АРМИЯ ЗА СЪПРОТИВА (други имена: а) LRA б) Божие движение за съпротива (LRM) в) Божие движение/армия за съпротива (LRM/A)

Адрес: a) Vakaga, Централноафриканска република; б) Haute-Kotto, Централноафриканска република; в) Basse-Kotto, Централноафриканска република; г) Haut-Mbomou, Централноафриканска република; д) Mbomou, Централноафриканска република; е) HautUolo, Демократична република Конго; ж) Bas-Uolo, Демократична република Конго; з) (Предполагаем адрес: Kafia Kingi (територия на границата между Судан и Южен Судан, чийто окончателен статут все още предстои да бъде определен). Според съобщения от януари 2015 г. 500 членове на Божията армия за съпротива са били експулсирани от Судан.)

Дата на посочване от ООН:7 март 2016 г.

Друга информация:

Възниква в северната част на Уганда през 90-те години на ХХ век. Участва в отвличанията, убийствата и осакатяванията на хиляди цивилни в Централна Африка, включително стотици в Централноафриканската република. Ръководена е от Joseph Kony. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/une/5932344

Сведения от описателното обобщение на основанията за включване в списъка, предоставено от Комитета по санкциите:

Божията армия за съпротива е включена в списъка на 7 март 2016 г. съгласно точка 12 и точка 13, букви б), в) и г) от Резолюция 2262 (2016) заради „участие или подпомагане на действия, които подкопават мира, стабилността или сигурността на ЦАР;“„участие в планирането, ръководенето или извършването на действия в ЦАР, които са в нарушение на приложимото международно право в областта на правата на човека или на приложимото международно хуманитарно право, или представляват потъпкване или нарушение на правата на човека, включително действия, включващи сексуално насилие, действия срещу цивилното население, нападения на етническа или религиозна основа, нападения на училища и болници, както и отвличания и принудително разселване;“„набиране или използване на деца във въоръжения конфликт в ЦАР в нарушение на приложимото международно право;“ и „оказване на подкрепа на въоръжени групи или престъпни мрежи чрез незаконната експлоатация или търговия с природни ресурси в ЦАР или от ЦАР, включително диаманти, злато и продукти от видове от дивата флора и фауна“.

Допълнителни сведения:

Възникнала в северната част на Уганда през 80-те години на ХХ век, Божията армия за съпротива извършва отвличания, убийства и осакатявания на хиляди цивилни в цяла Централна Африка. Поради нарастващ военен натиск, през 2005 г. и 2006 г. Joseph Kony нарежда на Божията армия за съпротива да се оттегли от Уганда. Оттогава Божията армия за съпротива действа в Демократична република Конго, Централноафриканската република, Южен Судан и, според сведенията, Судан.

От декември 2013 г. Божията армия за съпротива отвлича, разселва, извършва сексуално насилие и убива стотици хора в ЦАР и извършва грабежи и унищожава гражданска собственост. Съсредоточена в източната част на ЦАР и според твърденията в Kafia Kingi, територия на границата между Судан и Южен Судан, чийто окончателен статут все още предстои да бъде определен, но военен контрол върху която упражнява Судан, Божията армия за съпротива напада села и заграбва храна и провизии. Бойците устройват засади, за да нападат силите за сигурност, и крадат снаряжението им, когато те отговорят на нападенията на Божията армия за съпротива; освен това бойците от Божията армия за съпротива нападат и ограбват села, в които няма военно присъствие. Зачестили са нападенията на Божията армия за съпротива над диамантени и златни мини.

Подразделенията на Божията армия за съпротива често се придружават от пленници, които са принуждавани да работят като носачи, готвачи и сексуални роби. Божията армия за съпротива извършва основано на пола насилие, включително изнасилвания на жени и млади момичета.

През декември 2013 г. Божията армия за съпротива отвлича десетки хора в Haute-Kotto. Според сведенията от началото на 2014 г. Божията армия за съпротива участва в отвличането на стотици цивилни в ЦАР.

В началото на 2014 г. бойци от Божията армия за съпротива нападат неколкократно Obo, префектура Haut-Mbomou в източната част на ЦАР.

Между май и юли 2014 г. Божията армия за съпротива продължава да извършва нападения в Obo и на други места в югоизточната част на ЦАР, в т.ч. явно координирани нападения и отвличания в префектура Mbomou в началото на юни.

Поне от 2014 г. насам Божията армия за съпротива участва в бракониерство и трафик на слонове с цел генериране на приходи. Съобщава се, че Божията армия за съпротива извършва трафик на слонова кост от националния парк Garamba в северната част на ЦАР в Дарфур, която разменя за оръжия и провизии. Според сведенията Божията армия за съпротива превозва слонски бивни, придобити чрез бракониерство, през ЦАР в Дарфур, Судан, с цел продажба. Освен това се съобщава, че от началото на 2014 г. Kony дава нареждания на бойци от Божията армия за съпротива за извършване на грабежи на диаманти и злато от миньори в източната част на ЦАР, които да бъдат превозвани в Судан. Според съобщения от януари 2015 г. 500 членове на Божията армия за съпротива са били експулсирани от Судан.

В началото на февруари 2015 г. тежковъоръжени бойци от Божията армия за съпротива отвличат цивилни в Kpangbayanga, Haut-Mbomou и крадат хранителни продукти.

На 20 април 2015 г. нападение на Божията армия за съпротива и отвличане на деца от Ndambissoua в югоизточната част на ЦАР карат по-голямата част от жителите на селото да избягат. Освен това в началото на юли 2015 г. Божията армия за съпротива напада няколко села в южната част на префектура Haute-Kotto; нападенията включват грабежи, насилие над цивилни, изгаряне на къщи и отвличане.

От януари 2016 г. приписваните на Божията армия за съпротива нападения се увеличават в Mbomou, Haut-Mbomou и Haute-Kotto, като засягат по-специално миннодобивни райони в Haute-Kotto. Тези нападения включват грабежи, насилие над цивилни, унищожаване на имущество и отвличания. Те водят до разселване на населението, като това включва около 700 души, потърсили убежище в Bria.

▼B









ПРИЛОЖЕНИЕ II

Уебсайтове за информация относно компетентните органи и адрес за изпращане на уведомления до Европейската комисия

▼M30

БЕЛГИЯ

https://diplomatie.belgium.be/en/policy/policy_areas/peace_and_security/sanctions

БЪЛГАРИЯ

https://www.mfa.bg/en/EU-sanctions

ЧЕХИЯ

www.financnianalytickyurad.cz/mezinarodni-sankce.html

ДАНИЯ

http://um.dk/da/Udenrigspolitik/folkeretten/sanktioner/

ГЕРМАНИЯ

https://www.bmwi.de/Redaktion/DE/Artikel/Aussenwirtschaft/embargos-aussenwirtschaftsrecht.html

ЕСТОНИЯ

https://vm.ee/et/rahvusvahelised-sanktsioonid

ИРЛАНДИЯ

https://www.dfa.ie/our-role-policies/ireland-in-the-eu/eu-restrictive-measures/

ГЪРЦИЯ

http://www.mfa.gr/en/foreign-policy/global-issues/international-sanctions.html

ИСПАНИЯ

https://www.exteriores.gob.es/es/PoliticaExterior/Paginas/SancionesInternacionales.aspx

ФРАНЦИЯ

http://www.diplomatie.gouv.fr/fr/autorites-sanctions/

ХЪРВАТИЯ

https://mvep.gov.hr/vanjska-politika/medjunarodne-mjere-ogranicavanja/22955

ИТАЛИЯ

https://www.esteri.it/it/politica-estera-e-cooperazione-allo-sviluppo/politica_europea/misure_deroghe/

КИПЪР

https://mfa.gov.cy/themes/

ЛАТВИЯ

http://www.mfa.gov.lv/en/security/4539

ЛИТВА

http://www.urm.lt/sanctions

ЛЮКСЕМБУРГ

https://maee.gouvernement.lu/fr/directions-du-ministere/affaires-europeennes/organisations-economiques-int/mesures-restrictives.html

УНГАРИЯ

https://kormany.hu/kulgazdasagi-es-kulugyminiszterium/ensz-eu-szankcios-tajekoztato

МАЛТА

https://foreignandeu.gov.mt/en/Government/SMB/Pages/SMB-Home.aspx

НИДЕРЛАНДИЯ

https://www.rijksoverheid.nl/onderwerpen/internationale-sancties

АВСТРИЯ

https://www.bmeia.gv.at/themen/aussenpolitik/europa/eu-sanktionen-nationale-behoerden/

ПОЛША

https://www.gov.pl/web/dyplomacja/sankcje-miedzynarodowe

https://www.gov.pl/web/diplomacy/international-sanctions

ПОРТУГАЛИЯ

https://www.portaldiplomatico.mne.gov.pt/politica-externa/medidas-restritivas

РУМЪНИЯ

http://www.mae.ro/node/1548

СЛОВЕНИЯ

http://www.mzz.gov.si/si/omejevalni_ukrepi

СЛОВАКИЯ

https://www.mzv.sk/europske_zalezitosti/europske_politiky-sankcie_eu

ФИНЛАНДИЯ

https://um.fi/pakotteet

ШВЕЦИЯ

https://www.regeringen.se/sanktioner

Адрес за уведомяване на Европейската комисия:

European Commission

Directorate-General for Financial Stability, Financial Services and Capital Markets Union (DG FISMA)

Rue de Spa 2

B-1049 Brussels/Брюксел, Belgium/Белгия

Електронна поща: relex-sanctions@ec.europa.eu